Viborger Samler, 1843-12-18
Nyeste Postefterretninger. Spanien. Det er den christiniske Journal Heraldoder først anmeldte Details om den Vold, Olozaga skulde have gjort sig skyldig i. Af den temmelig lange Artikel meddeles Følgende: "Den 28de, Kl. 4 om Eftermiddagen, lod Dronningen Præsidenten for Kongressen - Pidal – kalde til sig, og erklærede ham, at Olozaga havde forlangt hendes Underskrift. Hds. Majestæt, som befandt sig ganske alene med sin Minister, var først forbauset over dette uventede Andragende, og spurgte ham, hvorfor han vilde opløse Forsamlingen, der havde stemt for hendes Myndighedserklæring. Olozaga svarede hende, at han ikke kunde regiere med Cortes, da de Deputeredes Jnterpellationer, Forslag og de Udsættelser og Beskyldninger, hvormed de fremkom, medførte for stort Tab af Tiden, og kun beredede Regjeringen Vanskeligheder. Trods denne Erklæring afslog Dronningen, som har en naturlig Følelse af Erkjendtlighed for de Mænd, der for saa kort Tid siden havde givet hende et Beviis paa deres Hengivenhed, at underskrive Decretet. Ministeren vedblev i sin Paastand, og da Hs. Majestæt vilde fjerne sig, tillukkede han den Dør, som Dronningen nærmede sig til, og da Hs. Majestæt derefter vilde begive sig ud af en anden Dør, tillukkede Olozaga ogsaa denne. Hs. Majestæt satte sig, og bedækkede sit Ansigt med sine Hænder. J dette Øieblik var Ministeren saa formastelig, at lægge Haand paa Dronningen, og at tvinge hende til at undertegne Decretet, i det han greb hende ved Armeen. Efterat Pidal havde hørt Dronningens Erklæring, sammenkaldte han de Herrer Alcon, Mazarredo, Qvinto og Gonzalez Bravo, ligesom ogsaa senere de Herrer Serrano, og Frias (to af Olozagas Colleger), i hvis Nærværelse Dronningen gjentog sin Fortælling. Disse Herrer forsikkrede Dronningen om deres urokkelige Hengivenhed, og foresloge Olozagas Afsættelse; Afsættelsesdecretet undertegnedes af Serrano. I dette Øieblik traadte Olozaga, med sin Portesenille under Armen, ind i Forværelse. Hertugen af Ossuna, som tjenstgiørende Kammerherre, sagde ham, at det var paalagt ham ikke at lade Nogen komme ind til Hs. Majestæt; men Olozaga fordrede at indlades, og bad Hertugen om at melde Dronningen, at han (Olozaga) var i Forværelset. Dronningen lod ham nu svare: at hun for et Øieblik siden havde afsat ham, og at han skulde begive sig bort, og oppebie hendes yderligere Befalinger. Olozaga bukkede sig derefter for Kammerherren, og begav sig til Udenrigsministeriet. - Til foranstaaende Beretning kunne føies følgende ikke uinteressante Details, der skyldes den engelske Journal Morn. Heralds Correspondent. Ministeren skal nemlig have behandlet Dronningen ganske som et Barn, og først anvendt Bønner, derefter Trusler og omsider Magten. Ministeren erklærede Dronningen, at hun ikke var andet end en Dukke, og at han og hans Colleger udgjorde den egentlige Regjering. Da Dronningen viste sig meere ubøielig end som Olozaga havde ventet, indjog han hende Skræk, og lagde Hindringer i Veien for hendes Forsøg paa at flygte, indtil hun omsider gav efter og underskrev. Dronningen brød ud i en stærk Hulken, og raabte om Hjelp. Hertugen af Ossuna, der havde Tjeneste i det forreste Værelse, vilde nu trænge ind i Værelset, men da han fandt dette lukket, betjente han sig af den Nøgle, som han som tjenstgiørende Kammerherre førte hos sig, og kom saaledes til stor Beroligelse for Dronningen, men til Ministerens store Ærgrelse ind i Værelset. Olozaga befalede nu Hertugen at begive sig bort; men Dronningen bød ham at blive; Hertugen blev hos Dronningen, og Ministeren forlod Værelset. Kort derefter indfandt Gen. Narvaez sig; efter hans Raad sendte Dronningen Bud efter Kammerets Præsident og Vicepræsident for at raadføre sig med disse. Under Forhandlingerne indfandt Olozaga sig atter, og forlangte at indlades; Hertugen af Ossuna afslog hans Forlangende. Da Olozaga derefter gjorde Mine til ikke at bryde sig om Vagten, lagde Hertugen Haanden paa Kaardefæstet, og truede med at støde Ministeren ned, saafremt han vilde trænge længere frem; men tilbød sig derhos at underrette Dronningen om Olozagas Nærværelse. Da dette skeete, begyndte Dronningen at skjælve; hun raabte: "Nei, nei, han skal ikke komme herind; han skal ikke længere være Minister!" – Narvaez beroligede Dronningen, og gik Olozaga imode, der først trak sig tilbage, da man truede ham med Arrest.